**Mühazirə 13**

 **Standartlaşdırma üzrə işlərin səmərəliliyi**

***Plan:***

1. ***Standartlaşdırmanın səmərəliliyi barədə bəzi əsas mülahizələr.***
2. ***Standartlaşdırmanın səmərəliliyinə aid praktiki misallar.***
3. ***İqtisadi səmərənin növləri.***

Amerika şirkətlərindən birinin prezidenti R.Karpenter standartların dəyərini və səmərəliliyini çox dəqiq ifadə etmişdir: "Standartların məzmununun zənginliyi, özündə on və yüzlərlə illər ərziində bu sənədlərə qoyulmuş milyonlarla insan- saatları cəmləşdirir. Bu nəhəng informasiya həcmi qiymətli intellektual mülkiyyətdir ki, bu da lazımınca qiymətləndirilməli və mühafizə olunmalıdır". Buradan aydın olur ki, qabaqcıl təcrübə daşıyıcısı kimi mütərəqqi standartların tətbiq edilməsi nəzərə çarpacaq səmərə verməyə bilməz.

Standartlaşdırmanın səmərəliliyi özünü onda biruzə verir ki, standartlar nisbətən aşağı qiymətə malik olmaqla tətbiq ediləndə fəaliyyyəti, məhsulu, xidmətləri yaxşılaşdırmağa və müvafiq olaraq gəlirin əldə edilməsinə imkan yaradır. Gəlirin miqdarı bəzən bir neçə tərtib satın alınmış standartın qiymətindən çoxdur.

Standartlaşdırmanın səmərəliliyinə aid misallardan görmək olar ki, standartın tələblərinin gözlənilməməsi şirkət üçün külli miqdarda itgilərlə nəticələnir. Bunun bir çox səbəbləri ola bilər, o cümlədən məhsulun konkret standarta uyğunluğuna sertifikatlaşdırılmaması, ixrac ölkələrində standartların tələblərinə uyğun olmadan hazırlanmış məhsulun yenidən hazırlanması üçün şirkətin çəkdiyi xərclər və s.

Şirkətlərin bazar maraqlarının qlabollaşdırılması standartlara olan tələbatı artırır. Ümumdünya bankının qiymətləndirməsinə görə əgər Afrika beynəlxalq standartların işlənib hazırlanmasında iştirak etsə və onların tələblərini yerinə yetirsə qozun, quru meyvələrin və başqa kənd təsərrüfatı mallarının ixracının artırılmasından ildə 1 milyard dollardan çox gəlir əldə edə bilər.

Bazar iqtisadiyyatı şəraitində standartlaşdırma üzrə işlərin səmərəliliyi müxtəlif mülkiyyət formalı konkret təsərrüfat subyektlərinin həm fəaliyyət pro-sesində, həm də fəaliyyət nəticələrində özünü biruzə verir, məsələn, elmi- tədqiqat və təcrübə- konstruktor işlərində, məhsulun istehsalında, tədavülündə, istismarında və təkrar emal olunmasında.

İşlərin səmərəliliyi anlayışı altında standartlaşdırma üzrə işlərin nəticələrinin xalq təsərrüfatında tətbiq edilməsinin ictimai səmərəsinin onların tətbiqi ilə bağlı olan xərclərin nisbəti başa düşülür.

Standartlaşdırma üzrə işlərin səmərəliliyi aşağıdakı yollarla əldə olunur:

* Standartlaşdırma üzrə konkret işlərin (yeni standartların işlənib hazırlanması, yenidən baxılması, yaxud dəyişikliklərin daxil edilməsi) dövlət və dövlətlərarası standartlaşdırma planlarına daxil edilməsinin məqsədəuyğunluğunun əsaslandırılması;
* Standarta daxil edilən tələblərin daha optiimal variantlarının seçilməsi;
* Standartlaşdırma sahəsində fəaliyyətin nəticələrinin qiymətləndirilməsi və s.

Standartlaşdırma üzrə işlərin səmərəliliyi onun aşağıdakı növlərində əks olunur:

1. iqtisadi
2. texniki və ya informasiya
3. sosial

İşlərin iqtisadi göstəriciləri kimi aşağıdakılardan istifadə edirlər:

 - Qənaət (Q) –konkret standartın (standartlar qrupunun) tətbiqi ilə əlaqədar olaraq xalq təsərrüfatında standartlaşdırılan məhsul (xidmət) vahidinə düşən cəmi xərclərin azalma qiymətidir;

 - Xərclər (X) -konkret standartın (standartlar qrupunun) tətbiqi ilə əlaqədar olaraq xalq təsərrüfatında standartlaşdırılan məhsul (xidmət) vahidinə düşən xərclərin cəm artırma qiymətidir;

 - Məhsul (xidmət) vahidinə düşən iqtisadi səmərə - standartlaşdırılan məhsul (xidmət) vahidinin istehsalı, tədavülü, tətbiqi (istismarı) və təkrar istismar edilməsi xərclərinin cəm azalma qiymətidir və qənaət (Q) ilə xərclərin (X) fərqi kimi təyin olunur.

Standartlaşdırma üzrə işlərin səmərəliliyi - konkret standartın (standartlar qrupunun) tətbiqi ilə əlaqədar xalq təsərrüfatındakı iqtisadi səmərə ilə xərclərin nisbətidir.

Iqtisadi səmərəliliyin təyini aşağıdakı standart növlərinin işlənib hazırlanması və tətbiqi zamanı aparılır:

1. texniki tələblər, yaxud texniki şərtlər müəyyən edən məhsul və xidmət standartının;
2. işlər (proseslər) standartının .

 Texniki və ya sosial səmərəliliyin təyin edilməsi əsasverici (təşkilati –texniki və ümumtexniki) standartlar üçün aparmaq tövsiyə olunur.

Standartlaşdırma üzrə işlərin texniki səmərəliliyi standartın tətbiqi nəticəsində alınan texniki səmərənin nisbi göstəriciləri ilə ifadə oluna bilər, məsələn təhlükə-sizlik səviyyəsinin artırılması, zərərli təsirlərin və tullantıların azaldılması, isteh-salatın, yaxud istismarın material, yaxud enerji tutumunun azaldılması, resursun etibarlılığının artırılması və s.

 Standartlaşdırma üzrə işlərin informasiya səmərəliliyi cəmiyyət üçün lazım olan qarşılıqlı anlaşmanı, informasiyanın təqdim olunma və qəbul olunma vəhdətini

 (terminlər və təriflər standartları və s.), o cümlədən təsərrüfat fəaliyyəti sub-yektlərinin öz aralarında razılaşma hüquq münasibətlərində və dövlət idarəetmə

orqanlarının beynəlxalq elmi- texniki və ticarət- iqtisadi münasibətlərində.

Sosial səmərəlilik ondan ibarətdir ki, məhsula dair məcburi tələblərin prakti-kada həyata keçirilməsi əhalinin sağlamlığında və həyat səviyyəsində müsbət əks olunur. O istehsalat travmatizmi, xəstələnmə səviyyəsi, uzunömürlülük, sosial- psixoloji rejimin yaxşılaşdırılması göstəricilərində öz əksini tapır. Bir qayda olaraq standartlaşdırmanın sosial səmərəsi birbaşa hesablana bilmir. Bəzən standartlar

kompleksinin (məs. uşaq yeməyində) işlənib hazırlanması və tətbiqi nəinki maddi vəsaitə qənaət etmir, hətta əlavə xərclər tələb edir. Lakin standartlaşdırma üzrə işlər nəticəsində uşaqların sağlamlığının yaxşılaşması effekti böyük sosial nailiyyətdir.

Iqtisadi səmərə aşağıdakı istiqamətlərdə əldə edilir:

1. layihələndirmə mərhələsində-konstruktor işlərinin yaxşılaşdırılması; standart texniki sənədlərin təkrarən istifadə olunması;

2. Standart şərti qrafiki təsvirlərin tətbiq edilməsi; standart hesablama üsullarının istifadə edilməsi; texniki arxivlərdə saxlanılan sənədlərin həcminin kiçilməsi;

3. İstehsalat mərhələsində- material tutumunun kiçildilməsi; işlərin zəhmətliliyinin azaldılması; məmulatların, alətlərin və tərtibatın unifikasiyası; elektrik enerjisinin və yanacağın xüsusi sərfinin azaldılması;

1. Tədavül və istismar (tətbiq mərhələsində)- məmulatların nəql edilmə və saxlanma xərclərinin azaldılması; məmulatların texniki səviyyəsi və keyfiyyətinin yüksəldilməsi; məmulatların xidmət müddətinin və etibarlılığıın yüksəldilməsi; xüsusi enerji tutumunun, yanacaq, su və köməkçi materialların tətbiqinin azaldılması; xidmətçi işçilərin sayının azaldılması və s. Bir çox hallarda standartlaşdırmanın iqtisadi səmərəsi kapital qoyuluşundan alınan iqtisadi səmərənin hesablanması prinsipi əsasında hesablanır.

 İllik iqtisadi səmərəni aşağıdakı kimi təyin etmək olar.

 S= ( M - EnK ) A ,

 burada, M – məhsulun maya dəyərinin kiçildilməsi, *man;*

 En - kapital qoyuluşlarının səmərəliliklərinin normativ əmsalıdır,

 *En = 0,15;*

 K - standartlaşdırma üzrə işlərə sərf olunan xərcləri daxil edən xüsusi kapital qoyuluşlarının artırılması, *man;*

 A - məhsulun illik buraxılış həcmidir, *natural vahidlərlə.*

 Standartlaşdırmanın səmərəliliyi o vaxt yüksəlir ki, standartlarda nəzərdə

 tutulmuş məmulatların keyfiyyəti,texniki səviyyəsi qiymətlərlə xarakterizə

olunsun. Elmi-texniki tərəqqinin sürətlə inkişafı standartlarla yanaşı,qiymətlərin

də tənzimlənməsini tələb edir.Standart məhsulun istehlak dəyərini

müəyyənləşdirirsə,qiymət onun dəyərini xarakterizə edir.Odur ki,standartı və

qiymətləri eyni vaxtda işlədikdə qiymət və keyfiyyət arasında rasional əlaqə tapmağa

imkan yaranır.

 Hazırda bir sıra ölkələrdə yeni növ məhsula eyni vaxtda texniki şərtlər və

qiymətlər işlənir.Bu vaxt məhsulun limit qiyməti və iqtisadi səmərəliliyinin ölçüsü

təyin olunur.Məhsulun limit qiymətinin təyini texnikanın verilmış səmərəlilik

səviyyəsində istehsal xərclərinin maksimum buraxıla bilən səviyyəsini müəyyən

etməkdən ibarətdir.Bu qiymətə görə məmulatın satış qiyməti müəyyənləşdirilir.

 Dövlət standartlaşdırma orqanları ilə yerli qiymət orqanları birgə işləməlidirlər

ki,yaradılmış standart tətbiq olunduqda iqtisadi səmərə verə bilsin.